Polisie maak wapenfonds in Pretoria | Maroela Media
Die polisie in Gauteng het beslag gelê op talle vuurwapens en ammunisie by 'n huis in Valhalla in Centurion.
'n Polisiewoordvoerder, lt. Kol. Tshisikhawe Ndou, sê 'n totaal van 30 vuurwapens en honderde patrone is by die huis gevind. Die polisie het Maandag 'n wenk van die publiek gekry voor hulle op die huis in Viking straat toegeslaan het. 'n Persoon wat op die perseel gekry is, het verduidelik dat hy slegs 'n kamer huur. Toe die polisie ander kamers in die huis deursoek het, het hulle beslag gelê op onder meer .303-gewere, 9mm-pistole, weermag en polisie uniforms en ammunisie. Die eienaar van die huis is tans in die buiteland. Niemand is nog in hegtenis geneem in verband met die voorval nie.
Waar in Centurion is Wierdabrug? Wierdabrug is 'n Polisiestasie in Valhalla, Pretoria. Vikingstraat is 'n straat in Valhalla, Pretoria. Wierdabrug Polisiestasie is op die hoek van Vikingstraat en Vindhellaweg. 'n Bietjie kontrolering van feite mag dalk help met akkurate beriggewing.
Ja nee, Rudie. Hierdie berig kom van 'n nuusagentskap af. Dit smaak my hulle moet dalk bietjie aardrykskunde leer.
In die oorspronklike berig van die nuusagentskap word ook gesê dat Centurion "wes van Pretoria" is. Dit is hoogstens "suid-wes", maar eerder sommer net "suid" van Pretoria.